সিজিও অভিযানে ডাক্তার ও নার্সরা, পুলিশের সঙ্গে বচসায় আন্দোলনকারীরা

কলকাতা: আরজি কর (RG Kar Case) ইস্যুতে সিজিও অভিযান (CGO Complex Abhijaan) ডাক্তার ও নার্সদের। অভিযান ঘিরে কড়া পুলিশি নিরাপত্তা ব্যবস্থা। গার্ড রেল দিয়ে ঘিরে রাখা হয়েছে গোটা এলাকা। রয়েছে আঁটোসাঁটো পুলিশি নিরাপত্তা। সঞ্জয় ছাড়া বাকি অভিযুক্তরা কেন আড়ালে? এই প্রশ্ন তুলে সোমবার পথে নামলেন চিকিৎসক ও নার্সরা (Protest Rally RG Kar Case Doctor Nurse)। মিছিলকে কেন্দ্র করে সিজিও কমপ্লেক্সের সামনে তুমুল উত্তেজনা ছড়ায়। ব্যারিকেড ভাঙার চেষ্টা করেন আন্দোলনকারীলা। ব্যারিকেড ভাঙে এগিয়ে যাওয়ার চেষ্টা করলে চিকিৎসক ও নার্সদের সঙ্গে ধস্তাধস্তি বাঁধে। পুলিশের সঙ্গে বচসায় জড়িয়ে পড়েন আন্দোলনকারীরা।

আরও পড়ুন: ফের চড়বে পারদ, সর্বোচ্চ তাপমাত্রা বাড়বে ৩ থেকে ৫ ডিগ্রি

সিবিআই তদন্তে অসন্তোষ প্রকাশ করেছে নির্যাতিতার বাবা-মা ও চিকিৎসকরা। একাধিকবার তারা দাবি করেছে এই ঘটনায় দোষী সঞ্জয় রায় রায় একা যুক্ত নন। আরও অনেকেই এই ঘটনার সঙ্গে যুক্ত রয়েছেন। সুপ্রিম কোর্টের নির্দেশে, সোমবার আরজি কর মামলার শুনানি ছিল কলকাতা হাইকোর্টে। তার আগে আগেই মেডিক্যাল সার্ভিস সেন্টার, ডক্টরস ফোরাম এবং নার্স ইউনিটি সেন্ট্রাল পার্ক মেট্রো স্টেশন থেকে ডাক্তার ও নার্সরা আরজি কর ইস্যুতে সিজিও কমপ্লেক্স অভিযানে নামেন। সিবিআই দফতরে বিক্ষোভের পাশাপাশি স্মারকলিপিও জমা দেওয়ার পরিকল্পনা রয়েছে তাদের। আন্দোলনকারীদের দাবি,সাপ্লিমেন্টারি চার্জশিট দিতে ব্যর্থ। বিচারহীন ৭মাস! ন্যায়বিচারের নামে পরিহাস হচ্ছে। শুধুই সঞ্জয়? বাকী দোষীরা অধরা কেনও প্রশ্ন তুললেন তারা। কলেজে কলেজে থ্রেট কালচারের অভিযুক্তরা শাস্তি পেল না কেন? ন্যায়বিচারের দাবিকে তীব্রতর করতে CGO কমপ্লেক্স অভিযান এর ডাক দেওয়া হয়েছে বলে দাবি।

অন্য খবর দেখুন